ዶ/ር ዐቢይ አህመድ ለፈረንሳዩ ፕሬዚዳንት ኢማኑኤል ማክሮን መልካም ጤንነትና በፍጥነት እንዲያገግሙ ተመኙ
አዲስ አበባ፣ ታህሳስ 8፣ 2013(ኤፍ ቢ ሲ) የኢፌዴሪ ጠቅላይ ሚኒስትር ዐቢይ አህመድ ለፈረንሳዩ ፕሬዚዳንት ኢማኑኤል ማክሮን መልካም ጤንነትና በፍጥነት እንዲያገግሙ ተመኝተዋል፡፡ ጠቅላይ ሚኒስትር ዐቢይ የፕሬዚዳንቱን በኮሮና መያዝ ተከትሎ በትዊተር ገጻቸው ባሰፈሩት መልዕክት ነው ምኞታቸውን የገለጹ፡፡ ፕሬዚዳንቱ ኮቪድ-19 ምልክት ማሳየታቸውን ተከትሎ በተደረገላቸው ምርመራ ቫይረሱ እንደተገኘባቸው የፈረንሳይ ፕሬዚዳንት ፅህፈት ቤት ገልጿል፡፡እራሳቸውን ለሰባት ቀናት በማግለል ስራቸውን እየሰሩ ይቆያሉም ተብሏል፡፡